Do mer das das Johr am Samschtig ersch am 11i met schmenke gstartet hend,semmer aui fou parat gsi ond hend di 2 Ständli bim Ineiche ond bim Schmediger tiptop gmeistert. Forem Vereinsesse im Hersche hemer äu no ufgspöut. Am Afang hemer no a d Huuswand ue blose gäge Schloss hend de zo üsere Oeberraschig meh aus 50  Begeistereti Gönner ond Frönde zueglost. Nochem super Vereinsesse wo secher kene häd müese säge er heig ned gnueg gha, esch d Session fo üsne Zwöscheapläus losgange. Aschliessend semmer a Beromüüger gange. Bim ableck fo de chli Böni hemer fasch Angst gha das si onder üs fougfrässne Bräntetätscher zämebrecht. D Böni hed de aber doch standghalte ond mer hend e guete Uftrett enegleid. Die einte heds de noch Schlierbach zoge ond die andere send zwösche Beromüügger, Zunftbar ond Ochsebar hin ond her pendlet bis  sie iner e tode Stond glandet send wo Z Möischter gar nüme los gsi esch. Eschne de haut nüd anders plobe aus gfruschtet heizgo.